《赠笔生》
元代·熊鉌

东坡咏鼠须，山谷歌猩猩。微物岂足道，斯文颇关情。

片言斧钺凛，一字华衮荣。化工运方寸，亦自芒端生。

寄语管城子，所托甚非轻。

作者简介：（1253—1312）建宁建阳人，字去非。初名铄，字位辛。号勿轩，一号退斋。度宗咸淳十年进士。授汀州司户参军。入元不仕。幼志于濂、洛之学，从朱熹门人辅广游，后归武夷山，筑鳌峰书堂，子弟甚众。有《三礼考异》、《春秋论考》、《勿轩集》等。